PATVIRTINTA

Kupiškio rajono kultūros centro

direktoriaus 2021 m. rugsėjo 15 d.

įsakymu Nr. V-71

**KUPIŠKIO RAJONO SAVIVALDYBĖS KULTŪROS CENTRO**

**RENGINIŲ ORGANIZAVIMO IR INFORMACIJOS SKLAIDOS SKYRIAUS**

**TEATRO REŽISIERIAUS PAREIGYBĖS APRAŠYMAS**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kupiškio rajono savivaldybės kultūros centro (toliau – Kultūros centro) Teatro režisierius yra kultūros ir meno darbuotojas, dirbantis pagal darbo sutartį ir gaunantis atlyginimą iš savivaldybės biudžeto.
2. Pareigybės kodas pagal Lietuvos profesijų klasifikatorių – 265406.
3. Pareigybės lygis – B lygis.
4. Teatro režisierius pareigybės paskirtis – vadovaujamo kolektyvo funkcijoms, uždaviniams ir pareigoms vykdyti, organizuoti, planuoti, derinti ir kontroliuoti kolektyvo veiklą, rengti programas, dalyvauti konkursuose, šventėse, festivaliuose ir pan.

**II SKYRIUS**

**BENDROSIOS NUOSTATOS**

1. Teatro režisierius yra Kultūros centro Renginių organizavimo ir informacijos sklaidos skyriaus darbuotojas tiesiogiai pavaldus Skyriaus vedėjui, atskaitingas kultūros centro direktoriaus pavaduotojui kultūrai Kultūros centro direktoriui.
2. Teatro režisierių į darbą priima ir atleidžia, nustato su darbo santykiais susijusių išmokų dydį, atlieka kasmetinį premijavimą ir kt. Kultūros centro direktorius.
3. Keičiantis teatro režisieriui, inventorius, teatriniai rūbai ir kitas jam priskirtas turtas bei dokumentai perduodami priimančiajam pagal aktą, kurį surašo tam tikslui sudaryta ir Kupiškio kultūros centro direktoriaus įsakymu patvirtinta komisija.
4. Teatro režisieriui nesant darbe dėl pateisinamų priežasčių, jo pareigas atlieka kitas darbuotojas, skirtas Kultūros centro direktoriaus nustatyta darbuotojų pavadavimo tvarka. Pavaduojantis darbuotojas įgyja atitinkamas teises ir atsako už tinkamą jam paskirtų pareigų vykdymą.
5. Teatro režisierius savo darbe vadovaujasi Lietuvos Respublikos kultūros centrų įstatymu, Lietuvos Respublikos biudžetinių įstaigų įstatymu, Lietuvos Respublikos autorinių teisių įstatymu, Lietuvos Respublikos etninės kultūros valstybinės globos pagrindų įstatymu, Lietuvos Respublikos dainų švenčių įstatymu, kitais Lietuvos Respublikos įstatymais ir poįstatyminiais aktais, Kultūros ministerijos, Švietimo ir mokslo ministerijos, Savivaldybių teisės norminiais aktais, Lietuvos Respublikos Vyriausybės nutarimais, Kupiškio rajono savivaldybės tarybos sprendimais, mero potvarkiais, Kultūros centro nuostatais, Kultūros centro darbo tvarkos taisyklėmis, Kultūros centro direktoriaus įsakymais, darbų saugos instrukcijomis, šiuo pareigybės aprašymu.

**III SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

1. Turėti humanitarinių, socialinių mokslų arba meno srities, bet ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą ir praktinių žinių šioje srityje.
2. Privalumas – trejų metų darbo patirtis su teatro kolektyvu.
3. Išmanyti renginio vadybos ir režisūros pagrindus, teatrinio kolektyvo darbo specifiką, teatro ir oratorinio meno ypatumus bei kūrybiško pritaikymo scenoje galimybes.
4. Išmanyti raštvedybos taisykles, sklandžiai, taisyklinga valstybine kalba dėstyti mintis raštu ir žodžiu.
5. Turėti darbo kompiuteriu (MS Office: MS Word, MS Excel, MS Power Point, Internet Explorer, Acrobat Reader) įgūdžius.
6. Mokėti užsienio kalbą (anglų, rusų).
7. Mokėti ieškoti problemų sprendimo būdų.
8. Gebėti:
   1. suburti teatro trupę spektaklio pastatymui, savarankiškai organizuoti jos darbą ir jai vadovauti;
   2. groti bent vienu muzikos instrumentu;
   3. dirbti komandoje;
   4. bendradarbiauti su kitų įstaigų darbuotojais būtinais funkcijoms atlikti klausimais.
9. Žinoti:
   1. darbų saugos, priešgaisrinės saugos, elektrosaugos reikalavimus ir jų laikytis;
   2. profesinės etikos ir elgesio kultūros reikalavimus.
10. Būti kūrybišku, komunikabiliu, iniciatyviu, pareigingu.
11. Elgesiu ir veikla nepažeisti etikos principų ir taisyklių.

**IV SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Teatro režisieriaus pareigas einantis darbuotojas vykdo šias funkcijas:
   1. planuoja ir koordinuoja vadovaujamo kolektyvo teatrinę veiklą, derindamas su Renginių organizavimo ir sklaidos skyriaus vedėju;
   2. nustatytu laiku pristatyto Renginių organizavimo ir sklaidos skyriaus vedėjui renginių planus (mėnesinius, metinius), veiklos programas bei ataskaitas;
   3. organizuojant renginius, glaudžiai bendradarbiauja su Kultūros centro Renginių organizavimo ir sklaidos, Mėgėjų meno ir etninės kultūros, Ūkio ir bendrųjų reikalų ir Kultūrinės veiklos seniūnijose skyriais;
   4. rengia organizuojamų renginių išlaidų sąmatas;
   5. sudaro repeticijų grafikus;
   6. rūpinasi kolektyvo narių pasirengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose, apžiūrose, konkursuose, kolektyvų teatrine veikla, jų dalyvavimu Kultūros centro ir miesto renginiuose;
   7. inicijuoja ir vykdo mėgėjų meno kolektyvo projektų rengimą ir įgyvendinimą, atsako už paraiškų parengimo kokybę;
2. Planuoja ir organizuoja teatro darbą, kūrybinę veiklą:
   1. darbo sezono pradžioje pateikia Renginių organizavimo ir sklaidos skyriaus vedėju teatro veiklos programą;
   2. atrenka ir priima į kolektyvą (ar parengiamąją grupę) naujus narius;
   3. formuoja teatro repertuarą;
   4. kelia teatro meninį lygį;
   5. diegia teatro meno ir aktorinio meistriškumo pradmenis;
   6. rengia ir veda grupines, jungtines, generalines repeticijas, dirba ir moko individualiai;
   7. parengia kolektyvą premjeroms, konkursams, festivaliams;
   8. organizuoja premjerų pristatymą ir išvykas į konkursus bei festivalius (dėl finansinių galimybių suderinęs su Kupiškio kultūros centro administracija);
   9. dalyvauja rajono, regiono ir respublikinėse apžiūrose, siekia aukštesnės kategorijos;
   10. ugdo teatro narių tarpusavio bendravimo ir sceninę kultūrą;
   11. rūpinasi teatro reklama ir dekoracijų, kostiumų, butaforijos priežiūra bei jų atnaujinimu;
   12. pildo teatro kolektyvų darbo apskaitos žurnalą;
   13. pateikia darbo ataskaitas ir informacinę medžiagą;
   14. statant spektaklius, bendradarbiauja su scenografu, garso ir šviesos operatoriais, choreografu, meno vadovais;
3. Vykdo atlikėjo funkcijas:
   1. veda renginius;
   2. dalyvauja literatūrinėse-muzikinėse kompozicijose, pjesių skaitymuose;
   3. prireikus pagal galimybę pavaduoja nesančius aktorius.
4. Konsultuoja rajono teatro kolektyvų vadovus repertuaro ir darbo klausimais.
5. Organizuoja mėgėjų meno kolektyvo veiklos rėmėjų paiešką.
6. Nuolat gilina žinias, kelia profesinę kvalifikaciją, užsiima savišvieta.
7. Laikosi darbo saugos, priešgaisrinės saugos reikalavimų.
8. Teikia siūlymus dėl kultūrinių renginių planavimo**.**
9. Laikosi darbo drausmės, darbų ir priešgaisrinės saugos reikalavimų.
10. Vykdo kitus vienkartinius Kultūros centro direktoriaus įpareigojimus, nenumatytus pareigybės aprašyme, tačiau susijusius su Kultūros centro vykdoma veikla.
11. Laiku pasitikrina sveikatą.
12. Tausoja Kultūros centro nuosavybę.

**V SKYRIUS**

**ŠIAS PAREIGAS EINANČIO DARBUOTOJO TEISĖS**

1. Teatro režisieriaus pareigas einantis darbuotojas turi teisę:
   1. turėti tinkamas sąlygas savo darbo funkcijoms vykdyti: tinkamai apšviestas, šildomas patalpas ir darbo priemones – muzikos instrumentus, garso ir vaizdo aparatūrą;
   2. kelti kvalifikaciją kursuose, seminaruose;
   3. teikti Kultūros centro direktoriui siūlymus dėl kolektyvo veiklos gerinimo;
   4. iš Kultūros centro direktoriaus, direktoriaus pavaduotojo kultūrai ir Kultūros centro skyrių gauti informaciją ir dokumentus savo tiesioginėms pareigoms vykdyti;
   5. teiki informaciją apie Kultūros centro veiklą ar dalyvauti kitų institucijų renginiuose, tik gavus Kultūros centro direktoriaus sutikimą;
   6. teikti pasiūlymus, inicijuoti įvairių klausimų sprendimą;
   7. į tinkamas darbo sąlygas, atostogas ir kitas teisės aktais numatytas garantijas;
   8. gauti įstatymų ir kitų teisės aktų nustatytą darbo užmokestį;
   9. kilus konfliktui ar atsiradus nenumatytoms problemoms, kreiptis tiesiogiai į Kupiškio kultūros centro direktorių;
   10. turėti ir kitų teisių, kurios neprieštarauja Lietuvos Respublikos įstatymams ir kitiems teisės aktams.

**VI SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Teatro režisierius atsako už:
   1. šiame pareigybės apraše numatytų pareigų vykdymą, darbo kokybę, savalaikį pavedamų vienkartinių užduočių įvykdymą;
   2. darbo drausmės, darbo saugos ir darbo tvarkos taisyklių laikymąsi;
   3. su veikla susijusių dalyvių saugumą;
   4. racionalų darbo laiko panaudojimą;
   5. vadovaujamo kolektyvo kasmetinį repertuaro atnaujinimą ir jo pristatymą visuomenei;
   6. repeticijų metu mėgėjų meno kolektyvo narių sugebėjimų ir dainavimo įgūdžių lavinimą, kolektyvo meninį lygį;
   7. teatro kolektyvo darbo apskaitos žurnalų duomenų tikslumą;
   8. darbo ataskaitų duomenų tikslumą;
   9. darbui skirtų patalpų, dekoracijų, kostiumų, butaforijos ar kito turto tinkamą eksploataciją, priežiūrą, apsaugą;
   10. savo darbo rezultatus atsiskaito Kultūros centro direktoriaus pavaduotojui kultūrai raštu pateikdamas darbo ataskaitas, už vienkartinių užduočių įvykdymą – raštu arba žodžiu įvykdęs užduotį;
   11. savo veiksmus, profesinės etikos klaidas, aplaidumą, padarytą žalą ir kompetencijos viršijimą pagal Lietuvos Respublikos įstatymus.
2. Teatro režisierius už darbo drausmės pažeidimus gali būti traukiamas drausminėn atsakomybėn įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir įsipareigoju jį vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

20 -\_\_\_\_\_-\_\_\_\_\_